Greek Legal Document

Category: 142

Content:
215. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 7 της 30 Δεκ. 1988/3 Ιαν. Ι989 (ΦΕΚ Α΄ 3) Σύσταση Ινστιτούτου Εσπεριδοειδών. Έχοντας υπόψη: Ι.Τις διατάξεις: α)της παρ. 5 του άρθρ. 24 του Νομ. 1558/85 «Κυβέρνηση και Κυβερνητικά Όργανα» (ΦΕΚ 137 Α΄). β)της παρ. 10 του άρθρ. 9 του Νομ. 1586/86 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37 Α΄). 2.Την με αριθ. 6474/30.6.88 κοινή απόφαση του Πρωθυπουργού και του Υπουργού Οικονομικών «ανάθεση αρμοδιοτήτων στον Υφυπουργό Οικονομικών» (ΦΕΚ 451 Β΄). Σελ. .50,344 Τεύχος ΙΑ-5-3 Σελ. 134 3.Την με αριθ. 766/1988 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Γεωργίας και του Υφυπουργού Οικονομικών, αποφασίζουμε: Σύσταση Ινστιτούτου Άρθρ.Ι.-Συνιστάται εξειδικευμένο Ινστιτούτο Εσπεριδοειδών ως ειδική αποκεντρωμένη υπηρεσία του Υπουργείου Γεωργίας με έδρα το Ξυλόκαστρο και περιφέρεια δικαιοδοσίας ολόκληρη τη χώρα, έχον ως αντικείμενο έρευνας θέματα που αφορούν εις τα εσπεριδοειδή με την υλοποίηση ερευνητικών προγραμμάτων της Διεύθυνσης Έρευνας της Κεντρικής Υπηρεσίας. Διάρθρωση – Αρμοδιότητες Άρθρ.2.-Ι.Το Ινστιτούτο Εσπεριδοειδών που λειτουργεί σε επίπεδο Διεύθυνσης, διαρθρώνεται από τα εξής Τμήματα και Γραφείο: α.Τμήμα Ερευνών β.Τμήμα Τεχνολογικών Εφαρμογών και Υποστήριξης Ερευνών γ.Γραφείο Διοικητικό – Οικονομικό. 2.Οι αρμοδιότητες του Ινστιτούτου Εσπεριδοειδών ανάγονται στα πιο κάτω θέματα, τα οποία κατανέμονται μεταξύ των Τμημάτων και του Γραφείου αυτού ως ακολούθως: α.Τμήμα Ερευνών Η άσκηση ερευνητικών αρμοδιοτήτων του Ινστιτούτου. β.Τμήμα Τεχνολογικών Εφαρμογών και Υποστήριξης ερευνών. αα)Η μέριμνα για την αξιοποίηση των ερευνητικών προγραμμάτων που εκτελούνται στο Ινστιτούτο. ββ)Η μέριμνα διασύνδεσης του Ινστιτούτου με τις αρμόδιες υπηρεσίες για την εφαρμογή των πορισμάτων των ερευνητικών προγραμμάτων. γγ)Η μέριμνα υποστήριξης των δραστηριοτήτων των ερευνητικών προγραμμάτων του Ινστιτούτου. δδ)Η μέριμνα συγκέντρωσης επιστημονικών και τεχνολογικών στοιχείων και πληροφοριών για τη σχεδίαση και παρακολούθηση των ερευνητικών προγραμμάτων του Ινστιτούτου. 16.Α.α.212-215 Οργανισμός Υπουργείου Γεωργίας εε)Η μέριμνα ταξινόμησης, τεκμηρίωσης και μηχανογραφικής επεξεργασίας των συγκεντρουμένων στοιχείων και της βιβλιοθήκης. στστ)Η μέριμνα έκδοσης ειδικών εντύπων και ενημερωτικών φυλλαδίων για τις δραστηριότητες του Ινστιτούτου. ζζ)Ο συντονισμός της παροχής εξειδικευμένων υπηρεσιών ή εκτέλεσης ερευνητικών προγραμμάτων για λογαριασμό υπηρεσιών του δημόσιου τομέα, διεθνών οργανισμών, ιδιωτικού τομέα και συνεταιρισμών. ηη)Η μέριμνα συντήρησης και λειτουργίας υλικού αυτόματης επεξεργασίας στοιχείων. θθ)Η μέριμνα ανάπτυξης νέων συστημάτων αυτοματισμού γραφείων, σε συνεργασία με τη Διεύθυνση Πληροφορικής του Υπουργείου. ιι)Η μέριμνα οργάνωσης και λειτουργίας της βιβλιοθήκης καθώς και η συμμετοχή στη διαδικασία ανάπτυξης πληροφορικού συστήματος και δικτύου ειδικών επιστημονικών βιβλιοθηκών. γ.Γραφείο Διοικητικό –Οικονομικό αα)Η διεκπεραίωση των πάσης φύσης διοικητικών θεμάτων του Ινστιτούτου ως και η εν γένει γραμματειακή εξυπηρέτηση αυτού. ββ)Η μέριμνα στέγασης των υπηρεσιών του Ινστιτούτου ως και ο καθορισμός και φύλαξη των κτιριακών εγκαταστάσεων και περιουσιακών στοιχείων του Ινστιτούτου. γγ)Η μελέτη και εισήγηση νέων μέτρων και μεθόδων εργασίας για την ταχύτερη διεκπεραίωση των θεμάτων του Ινστιτούτου. δδ)Η μέριμνα κατάρτισης σχεδίων προϋπολογισμού εσόδων – εξόδων και η προώθησή τους για έγκριση ή τροποποίηση ως και η παρακολούθηση της εκτέλεσής τους. εε)Η διαχείριση του χρηματικού και υλικού, η λογιστική παρακολούθηση των πιστώσεων και χρηματοδοτήσεων, η διενέργεια προμηθειών, η εκποίηση υλικών, η πληρωμή των δαπανών και η αντιμετώπιση κάθε οικονομικού, λογιστικού και διαχειριστικού θέματος. Προϊστάμενοι Άρθρ.3.-Ι.Του Ινστιτούτου Εσπεριδοειδών, προΐσταται υπάλληλος κλάδου ΠΕΙ Γεωπονικού. 2.Του Τμήματος Ερευνών, προΐσταται υπάλληλος κλάδου ΠΕΙ Γεωπονικού. 3.Του Τμήματος «Τεχνολογικών Εφαρμογών και Υποστήριξης Ερευνών, προΐσταται υπάλληλος κλάδων ΠΕΙ Γεωπονικού ή ΠΕΙΙ Μηχανικών ειδικότητας Μηχανολόγων Ηλεκτρολόγων ή ΠΕΙ2 Πληροφορικής ή ΤΕ αντίστοιχης ειδικότητας. 4.Του Γραφείου Διοικητικό – Οικονομικό, προΐσταται υπάλληλος Κλάδων ΠΕ9 Διοικητικού ή ΠΕΙΟ Οικονομικού ή ΤΕ6 Διοικητικού – Λογιστικού.